U-I-157/22
Natisni
Opravilna št.:
U-I-157/22
Datum odločitve:
31. 5. 2022
ECLI:
ECLI:SI:USRS:2022:U.I.157.22
Akt:
Zakon o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) (ZLV), 68. čl.
Izrek:
Pobuda za začetek postopka za oceno ustavnosti 68. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
David Gabrovec, Markovci
Datum vloge:
26. 4. 2022
Vrsta odločitve:
sklep
Vrsta rešitve:
zavrnitev
Dokument:
US33211
Dokument v PDF obliki:
U-I-157-22.pdf
209 KB
Prenesite datoteko
U-I-157/22-4
31. 5. 2022
SKLEP
Ustavno sodišče je v postopku za preizkus pobude Davida Gabrovca, Markovci, na seji 31. maja 2022
sklenilo:
Pobuda za začetek postopka za oceno ustavnosti 68. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17) se zavrne.
OBRAZLOŽITEV
1. Pobudnik izpodbija v izreku navedeni člen Zakona o lokalnih volitvah (v nadaljevanju ZLV). Zatrjuje, da je kandidiral na lokalnih volitvah za člana Občinskega sveta Občine Markovici leta 2018 s podporo volivcev ter da namerava tudi na letošnjih volitvah ponoviti kandidaturo. Meni, da je omejevanje število podpisov v podporo kandidatnim listam na trideset podpornikov pretirano in močno omejuje pasivno volilno pravico (43. člen Ustave). Pobudnik opozarja, da naj bi bilo pri kandidiranju predstavnikov narodnih skupnosti in romskih skupnosti določeno nižje število podpisov podpore, zgolj petnajst. Prav tako naj bi bilo za kandidaturo za župana potrebnih zgolj petnajst podpisov volivcev. Pobudnik meni, da takšna ureditev postavlja v neenak položaj posameznike, ki kandidirajo za občinske svetnike s podporo volivcev, in posameznike, ki kandidirajo za člane občinskega sveta kot predstavniki narodnih skupnosti oziroma predstavniki romske skupnosti, ter posameznike, ki kot neodvisni kandidati kandidirajo za župana. Ocenjuje, da je zato izpodbijana ureditev v neskladju s 14. členom Ustave. Opozarja še, da v Občini Markovci ni več krajevnega urada, kar mu otežuje zbiranje podpisov podpore, saj morajo podporniki podpis oddati na upravni enoti na Ptuju. Ustavnemu sodišču predlaga, naj pobudo obravnava absolutno prednostno in izpodbijani člen razveljavi.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo,
109/12, 23/20 in 92/21
– v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
3. Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobude.
4. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Matej Accetto ter sodnici in sodniki dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik